બિસોલ નામની આ કંપનીએ કૅલિબર ગોલ્ડ ૭૮૮ આવા નામથી બનાવેલા આ ડિવાઇસની કિનારીઓ પર ગોલ્ડ-પ્લેટિંગ કરવામાં આવ્યું છે અને એ iPhone 5 સાથે અટૅચ કરી શકાય છે. ફોનમાં બૅક લાઇટ ઑફ થયા બાદ સમય જોવા માટે વારંવાર એને અનલૉક કરવાને બદલે હવે આ અટૅચ્ડ ઘડિયાળમાં સમય જોઈ શકાશે અને એનાથી ફોનની બૅટરી પણ ઝડપથી લો નહીં થાય. ઘડિયાળનું કેસ બ્રાસનું બનેલું છે અને એના પર સફાયર ક્રિસ્ટલનું પેઇન્ટિંગ કરવામાં આવ્યું છે. જરૂર ન હોય ત્યારે એને iPhone થી છૂટું પણ પાડી શકાશે.